Klublar o‘rtasidagi JCh. “Palmeyras” Afrika chempionini yengib, final yo‘llanmasiga ega chiqdi

Futbol bo‘yicha Klublar o‘rtasidagi Jahon chempionati yarim finalida “Palmeyras” 8-fevral, seshanba kuni “Al-Ahli” bilan bahs olib bordi.

Uchrashuvning 39-daqiqasida Rafael Veyga “Palmeyras”ni hisobda oldinga olib chiqdi. 49-daqiqada Dudu braziliyaliklarning ikkinchi goliga mualliflik qildi. 81-daqiqada “Al-Ahli” futbolchisi Ayman Ashraf qizil kartochka olib maydonni tark etdi.
Shu tariqa Braziliya klubi musobaqaning dastlabki finalchisiga aylandi. 9-fevral kuni Angliyaning “Chelsi” jamoasi Saudiya Arabistonining “Al-Hilol”i bilan final yo‘llanmasi uchun kurash olib boradi.
Klublar o‘rtasidagi JCh—2021
Yarim final bahsi
8-fevral, seshanba
Goli: 1:0 – 39 Rafael Veyga, 2:0 – 49 Dudu.
“Palmeyras”: Ueverton, Markos Rosha, Gomes, Luan, Pikeres, Ze Rafael (Atuesta, 86), Skarpa (Breno, 89), Rafael Veyga (Jailson, 79), Danilo, Dudu (Vesli, 78), Roni (Deyverson, 88).
“Al-Ahli”: Lotfi, Hani, Ashraf, Rabia (Fathi, 54), al-Hanafi, Maalul, as-Sulayya (Abdulqodir Radvon, 54), Deng, Magdi Kafsha, ash-Shahat (Sherif, 54), Muhammad (Soliman, 74).
Ogohlantirish: Magdi Kafsha (90).
Chetlatish: Ashraf (81).